For anden nat i træk blev der sat i ild til et kolonihavehus i Hobro.

Et kolonihavehus på Fyrbakken i Hobro nedbrændte omkring klokken 04.30 natten til fredag. Branden var efter alt at dømme påsat, og det er anden nat i træk der bliver sat ild til kolonihavehuse i Hobro. Det oplyser Bruno Brix, vagtchef ved Nordjyllands Politi. Politiet har en formodning om, at det er de samme gerningsmænd der står bag brandene. Der skete ingen personskade ved branden.